[ca] La gestió dels estocs és un tema important per les empreses. Disposar de molt estoc per un nombre gran de productes que asseguri poder satisfer les demandes diàries pot tenir un alt cost d'emmagatzematge i altres costos associats especialment en productes que caduquen i en moments en que hi ha grans fluctuacions en la demanda. Les empreses intenten aconseguir un equilibri en la gestió dels estocs per aconseguir la màxima competitivitat intentant servir als seus clients en un temps adequat i evitant alhora grans costos d'emmagatzematge. Quan l'estoc és insuficient per cobrir les demandes diàries, cal seleccionar quines de les comandes rebudes es serveixen i quines queden a l'espera de l'arribada de més estoc. L'empresa que ha sol·licitat aquest projecte vol prioritzar les comandes a servir tenint en compte les característiques dels clients i de la pròpia comanda. Així doncs, el problema que se'ns planteja és el següent: A partir d'un conjunt de comandes i unes restriccions d'estoc dels productes que hi apareixen, es vol prioritzar l'assignació de l'estoc disponible sobre el conjunt de comandes. Aquesta priorització ve marcada per uns criteris parametritzables els quals fan referència al tipus de client que fa la comanda, així com a algun atribut de la pròpia comanda. En aquest projecte, es fa un estudi sobre quina tècnica és la més adequada per a resoldre el problema pel tipus de comandes i perfil de clients de l'empresa, considerant des d'algoritmes que permeten trobar una solució aproximada fins a algoritmes que troben una solució òptima. La tècnica escollida és la que s'implementa al sistema SAP de l'empresa. A partir dels criteris de priorització escollits, es realitza una puntuació de les comandes i s'obté la selecció de comandes a servir que aconsegueix la millor puntuació satisfent les restriccions d'estocs. La solució genera una distribució dels estocs dels magatzems per cadascun dels productes de les comandes seleccionades.

[en] Stock management is an important issue for companies. Holding a lot of stock for a large number of products to ensure that daily demands can be met can have high storage and other associated costs, especially for products that expire and at times when there are large fluctuations in demand. Companies try to strike a balance in stock management to achieve maximum competitiveness by trying to serve their customers in a timely manner while avoiding high storage costs. When the stock is insufficient to cover the daily demands, it is necessary to select which of the received orders are served and which are left to await the arrival of more stock. The company that has requested this project wishes to prioritize the orders to be served, taking into account the characteristics of the customers and of the order itself. Therefore, the problem that arises is the following:Starting from a set of orders and some stock restrictions of the products, we want to prioritize the allocation of the available stock over the set of orders. This prioritization is marked by parameterisable criteria that refer to the type of customer placing the order, as well as to some attribute of the order itself. In this project, a study is carried out on which technique is the most appropriate to solve the problem by the type of orders and the profile of the company's customers, considering algorithms that find an approximate solution and algorithms that find an optimal solution. The chosen technique is the one that is implemented in the company's SAP system. Based on the chosen prioritization criteria, the orders are scored, and the selection of orders to be served that achieve the best score while satisfying the stock constraints is obtained. The solution generates a distribution of the warehouse stocks for each product in the selected orders.